recursal/SuperWikiNEXT-32B huggingface dataset:
*Oedipus describes the riddle of the Sphinx*, by Jean Auguste Dominique Ingres, (ca. 1805).
**ইডিপাস কমপ্লেক্স** (ইংরেজি: Oedipus complex) হচ্ছে মনোবিজ্ঞানী সিগমুন্ড ফ্রয়েডের সৃষ্ট একটি মতবাদ। এই মতবাদ অনুসারে বলা যায় পিতার প্রতি মেয়ে শিশুর ভালোবাসা এবং মায়ের প্রতি ছেলে শিশুর ভালোবাসা বিদ্যমান। ইডিপাস কমপ্লেক্সের আভিধানিক অর্থ হচ্ছে মাতার প্রতি শিশু পুত্রের দৈহিক আসক্তি, পিতার প্রতি শিশু পুত্রের ঈর্ষাবোধ এই আসক্তির অন্যতম বৈশিষ্ট্য।

মানুষের ব্যক্তিত্ব বিকাশ সর্বমোট পাঁচটি স্তরের মধ্যে দিয়ে সম্পূর্ণ হয়। যথাঃ ১)মৌখিক অবস্থা (oral stage), ২)পায়ু অবস্থা (anal stage), ৩)শিশ্ন অবস্থা (phallic stage), ৪)সুপ্তযৌন অবস্থা (latency stage), ৫)উপস্থ অবস্থা (genital stage)। ইডিপাস কমপ্লেক্স সংঘটিত হয় এর তৃতীয় স্তরে শিশ্ন অবস্থায় (৩ - ৬ বছর বয়সে) নিজ দেহের যৌন-সংবেদী অঞ্চলগুলির সুখদায়ক অনুভূতির সময়।

বিশ্ববিখ্যাত মনোবিজ্ঞানী সিগমুন্ড ফ্রয়েডের মতবাদ অনুসারে, শৈশবকালে পুত্র সন্তানদের মায়ের প্রতি এক ধরনের অনুরাগ অথবা আকর্ষণ গড়ে ওঠে এবং এই অনুরাগ জন্ম নেয় সন্তানের অকালজাত যৌন চেতনার প্রভাবের ফলে। এর সমান্তরালভাবে পুত্রসন্তানদের মনে পিতার প্রতি এক ধরনর বিরাগ বা বিকর্ষণও ঠাঁই নেয়। গ্রীক নাট্যকার সফোক্লিস তার "ইডিপাস রেক্স" নামক নাটকটির (৪২৯ খ্রীস্টপূর্বাব্দ) কাহিনীতে বর্ণনা করেছেন যে, থিবস্ নামে এক দেশের রাজা ইডিপাস নিজের অগোচরে অথবা পূর্বের অভিশাপ অনুযায়ী নিজের পিতাকে হত্যা করে তার রাজ্য অধিকার করেন এবং নিজের মাকে বিয়ে করেন। এই ইডিপাস নামক রাজার নামানুসারে সিগমুন্ড ফ্রয়েড পুত্র সন্তানের মায়ের প্রতি থাকা এই অবচেতন যৌনকামনাটির নাম **ইডিপাস কমপ্লেক্স** রাখেন।

ফ্রয়েড কন্যাসন্তানের অসুস্থ যৌন মানসিকতাটির নাম রেখেছিলেন *নারীবাদী ইডিপাস মনোভাব* বা *ঋণাত্মক ইডিপাস কমপ্লেক্স*।

তথ্যসূত্র
---------

1. ↑  Charles Rycroft *A Critical Dictionary of Psychoanalysis* (London, 2nd Ed. 1995)
2. ↑  Joseph Childers, Gary Hentzi eds. *Columbia Dictionary of Modern Literary and Cultural Criticism* (New York: Columbia University Press, 1995)
3. ↑  Bullock, A. Trombley, S. (1999) The New Fontana Dictionary of Modern Thought Harper Collins:London pp. 259, 705
4. ↑  Oedipus as Evidence: The Theatrical Background to Freud's Oedipus Complex by Richard Armstrong, 1999
5. ↑  Bennett Simon, Rachel B. Blass "The development of vicissitudes of Freud's ideas on the Oedipus complex" in The Cambridge Companion to Freud (University of California Press 1991) p.000
অন্য ব্যবহারের জন্য আলমগীর কবির (দ্ব্যর্থতা নিরসন) দেখুন।

**মোহাম্মদ আলমগীর কবির** (জন্ম: ১০ জানুয়ারি, ১৯৮১) চাপাইনবাবগঞ্জে জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতে মিডিয়াম-ফাস্ট বোলিং করতেন। এছাড়াও ডানহাতে ব্যাটিংয়ে অভ্যস্ত **আলমগীর কবির**।

খেলোয়াড়ী জীবন
---------------

টেস্টে অংশগ্রহণের পূর্বে প্রথম-শ্রেণীর ক্রিকেট খেলতেন। রাজশাহী বিভাগের পক্ষে প্রথম-শ্রেণীর ক্রিকেটে প্রতিনিধিত্ব করতেন। ৫৪ খেলায় অংশ নিয়ে ১৮২ উইকেট দখল করেন। ২০০২ সালে টেস্টে অভিষেক ঘটালেও তিন টেস্টের কোনটিতেই উইকেট লাভে সক্ষমতা দেখাতে পারেননি।

২০০২ থেকে ২০০৪ সময়কালে বাংলাদেশ দলের পক্ষে তিনটি টেস্টে অংশগ্রহণ করেছেন। তবে, টেস্ট ক্রিকেট অভিষেকে অগৌরবজনক অধ্যায় রচনা করেন তিনি। বাংলাদেশের একমাত্র ক্রিকেটার হিসেবে অভিষেক টেস্টের উভয় ইনিংসে জোড়া শূন্য লাভ করেন। ২১ জুলাই, ২০০২ তারিখে স্বাগতিক শ্রীলঙ্কা দলের বিপক্ষে অনুষ্ঠিত ১ম টেস্টে বাংলাদেশের এহসানুল হক, হান্নান সরকার ও তালহা জুবায়ের এবং শ্রীলঙ্কার ডব্লিউআরএস ডি সিলভা’র সাথে তারও একযোগে টেস্ট অভিষেক ঘটে। কলম্বোর পি. সারাভানামুত্তু স্টেডিয়ামে মুত্তিয়া মুরালিধরনের নিজ মাঠে অনুষ্ঠিত দুই টেস্ট সিরিজের প্রথম টেস্টের দুই ইনিংসেই শূন্য রানে বোল্ড হন যথাক্রমে মুরালিধরন ও ডব্লিউআরএস ডি সিলভা’র বলে। ঐ টেস্টে তার দল ইনিংস ও ১৯৬ রানের বিশাল ব্যবধানে পরাভূত হয়েছিল।

২০০৪ সালে জাতীয় দল থেকে বাদ পড়ার পর ওডিআইয়ে খেলার সুযোগ পাননি। ২০০৯ সালে খেলা থেকে অবসর নেয়ার পূর্ব-পর্যন্ত রাজশাহী বিভাগের পক্ষে খেলা চালিয়ে যান। এরপর তিনি কোচিং পেশায় জড়িয়ে পড়েন।

আরও দেখুন
---------

* ফাহিম মুনতাসির
* সানোয়ার হোসেন
* বাংলাদেশী টেস্ট ক্রিকেটারদের তালিকা

তথ্যসূত্র
---------

1. ↑  হাউস্ট্যাটে আলমগীর কবিরের প্রোফাইল
2. ↑  ইসাম, মোহাম্মদ। "Match reports - Sri Lanka v Bangladesh, First Test"। ক্রিকইনফো। সংগ্রহের তারিখ ২৭ জুন ২০১৫।
3. ↑  "Almenack reports - Sri Lanka v Bangladesh, First Test"। ক্রিকইনফো। সংগ্রহের তারিখ ১০ মে ২০১৭।

বহিঃসংযোগ
---------


উইকিমিডিয়া কমন্সে **আলমগীর কবির (ক্রিকেটার)** সংক্রান্ত মিডিয়া রয়েছে।

* ইএসপিএনক্রিকইনফোতে আলমগীর কবির উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আলমগীর কবির  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**ইতালিতে নারীবাদ** ত্রয়োদশ শতকের শেষের দিকে ইতালীয় নবজাগরণের সময় উদ্ভব হয়েছিল। ইতালীয় লেখক যেমন ক্রিস্টিন ডি পিজান, মোডারতা ফন্টে, লুক্রেজিয়া মারিনেলা ও অন্যান্যরা লিঙ্গ সমতার পিছনে তাত্ত্বিক ধারণা তৈরি করেছিল। ফ্রান্স ও যুক্তরাজ্যের নারীবাদী আন্দোলনের বিপরীতে ইতালির প্রাথমিক নারী অধিকারের সমর্থকরা নারী শিক্ষা ও সামাজিক অবস্থার উন্নতির ওপর জোর দেন।

বিংশ শতাব্দীর প্রথমার্ধে বেনিতো মুসোলিনির ফ্যাসিবাদী সরকারের অধীনে ইতালীয় নারীবাদ একটি বিপর্যয়ের সম্মুখীন হয়েছিল, ফ্যাসিবাদী মতাদর্শ নারীর কর্তব্য হিসাবে প্রজননকে নির্দেশ দেয়। যুদ্ধ-পরবর্তী সময়ে ১৯৭০-এর দশকে বিবাহবিচ্ছেদ ও গর্ভপাতের মতো বিষয় নিয়ে জনসাধারণের সক্রিয়তার সাথে নারীবাদী আন্দোলন বেড়ে যায়। ইতালীয় নারীবাদ সম্প্রতি আরও বিশিষ্ট হয়ে উঠেছে, বিশেষ করে প্রাক্তন প্রধানমন্ত্রী
সিলভিও বেরলুসকোনির প্রশাসনের সময় জাতীয় টেলিভিশন অনুষ্ঠান ও রাজনীতিতে নারীদের আপত্তিকর বিরোধিতা করার দিকে মনোনিবেশ করে।

ইতিহাস
------

### রেনেসাঁ ও প্রাথমিক আধুনিক নারীবাদী

রেনেসাঁ চিন্তাবিদরা নিয়মিতভাবে মধ্যযুগ ও এর আগে থেকে প্রচলিত চিন্তাকে চ্যালেঞ্জ করেছেন। মানবতাবাদ রাজনীতি, বিজ্ঞান, কলা, শিক্ষা এবং অন্যান্য ক্ষেত্রে দেখার নতুন উপায় হয়ে উঠেছে। মানবতাবাদ মধ্যযুগীয় খ্রিস্টান ধারণাকে একটি শ্রেণীবদ্ধ সামাজিক শৃঙ্খলার দিকে ঠেলে দেয় যা নিয়মিত নাগরিকদের পাদরিদের সদস্যদের তুলনায় একটি অধীনস্থ অবস্থানে রাখে। রেনেসাঁর মানুষটি ছিল অনুকরণের আদর্শ।

যদিও রেনেসাঁর মানবতাবাদীরা বেশিরভাগ ক্ষেত্রে "নারীবাদ বিরোধী" ছিল, অল্প সংখ্যক শিক্ষিত নারী ছিল যারা এই অনুমানকে চ্যালেঞ্জ করার প্রেরণা পেয়েছিল যে নারীদের পুরুষের বশ্যতা বজায় রাখা উচিত।

তথ্যসূত্র
---------

1. ↑  Ross, Sarah Gwyneth (২০০৯)। *The Birth of Feminism: Woman As Intellect in Renaissance Italy and England*। Harvard University Press। আইএসবিএন 9780674034549। ২০১৬-০৫-১১ তারিখে মূল থেকে আর্কাইভ করা। সংগ্রহের তারিখ ২০১৫-১২-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Pucacco, Eloisa Morra (নভেম্বর ১৬, ২০১০)। "Combating Berlusconi's Vision of Women: Italian Feminism 2.0"। *The WIP*। ১৬ মে ২০১২ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ইন্দুমতী গুহঠাকুরতা** (১৯০৫—১৯৯১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।

জন্ম ও পরিবার
-------------

ইন্দুমতী গুহঠাকুরতা ১৯০৫ সালে বরিশালের গাভা গ্রামে ঘোষ দস্তিদার পরিবারে জন্মগ্রহণ করেন। কিন্তু পিতৃভূমি ছিল বরিশালেই। তার পিতার নাম রজনীনাথ ঘোষ ও মাতার নাম বসন্তকুমারী ঘোষ।

রাজনৈতিক জীবন
-------------

ইন্দুমতী পরিবার রাজনৈতিক পরিবার। অসহযোগ ও জাতীয় আন্দোলনে মা ও বৌদির সাথে যোগ দেন। ছোটবেলা থেকে ছাত্রাবস্থায় তিনি রাজনীতিমনস্ক হয়ে ওঠেন। ১৯৩০ সালের আইন অমান্য আন্দোলনে প্রকাশভাবে যোগদানের দেন। ১৯৩২ সালে **আইন অমান্য আন্দোলন**এ অংশ নেন এবং গ্রেপ্তার হন। তিনি সমাজ সেবা ও বিপ্লবী কর্মকান্ডে জড়িত ছিলেন।

১৯৩৪ সালে নিজ বাড়িতে একটি বিদ্যালয় স্থাপন করেন। ১৯৩৫ সালে তাঁর স্বামীর মৃত্যু হয়। কাজের সুবিধার জন্য এবং কর্মীদের থাকা একটা স্থান রাখার জন্য ১৯৩৯ সালে তিনি তার পুত্রকন্যা ও কয়েকজন মহিলা কর্মীসহ ওই প্রতিষ্ঠানেই বসবাস করতে থাকেন। ১৯৩৯ সালে ঢাকার আশালতা সেনের সহকর্মী হয়ে মহিলা-সংগঠনের কাজে তিনি উত্তরবঙ্গের বহু স্থান ভ্রমণ করেন। ১৯৪০ সালে ভােলা থেকেই তিনি প্রাদেশিক কংগ্রেসের সভ্য নির্বাচিত হন; দ্বিতীয়বার নির্বাচিত হন ১৯৪৬ সালে।

১৯৪১ সালে তিনি স্বর্গীয় নেতা মনােরঞ্জন গুহঠাকুরতার নামে ঐ প্রতিষ্ঠান-বাড়িতে। ‘মনােরঞ্জন শিল্পসদন’ স্থাপন করেন। সেখানে তাঁত, চরকা ও বিভিন্ন শিল্পকার্য পরিচালিত হত। রােগীদের সেবার জন্য একটি বিভাগও ছিল। এই সময় প্রতিষ্ঠান বাড়িতে স্থায়ীভাবে ১২ জন মহিলা ও পুরুষ কর্মী থাকতেন। তারা গঠনমূলক কাজ ও কংগ্রেসের কাজ করতেন। এটি কংগ্রেসের একটি প্রধান কর্মকেন্দ্রে পরিণত হয়। ‘মনােরঞ্জন শিল্পসদন’ প্রতিষ্ঠা দিবসে গান্ধীজী তার বাণীতে জানিয়েছিলেন– "ইন্দুমাতা, তােমার কর্মজীবন যেন পল্লীগ্রামেই সীমাবদ্ধ থাকে। তােমার কর্মপ্রচেষ্টাকে আমি অভিনন্দন জানাচ্ছি।"

১৯৪২ সালের আন্দোলনে ইন্দুমতী গুহঠাকুরতা তিনজন মহিলা কর্মীসহ গ্রেপ্তার হন। প্রতিষ্ঠানের পুরুষ কর্মীরাও সকলেই গ্রেপ্তার হন। প্রতিষ্ঠানকে বে-আইনী ঘােষণা করা হয়। দশমাস কারাদণ্ড ভােগ করার পর ইন্দুমতী গুহঠাকুরতা ও যােগমায়া দত্তকে স্বগৃহে অন্তরীণ করা হয়। ১৯৪৫ সালের অক্টোবর মাসে অন্যরা মুক্তি পান।

মৃত্যু
------

ইন্দুমতী গুহঠাকুরতা ১৯৫০ সালে তাঁকে কর্মভূমি থেকে চিরবিদায় গ্রহণ করে পশ্চিমবঙ্গে চলে আসতে হয়। ১৯৯১ সালের মৃত্যুবরণ করেন।

তথ্যসূত্র
---------

1. 1 2  কমলা দাশগুপ্ত (জানুয়ারি ২০১৫)। *স্বাধীনতা সংগ্রামে বাংলার নারী, অগ্নিযুগ গ্রন্থমালা ৯*। কলকাতা: র‍্যাডিক্যাল ইম্প্রেশন। পৃষ্ঠা ১৮৫-৮৭। আইএসবিএন 978-81-85459-82-0।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
The Indo-Australian plate, shown as divided between the India Plate and the Australian Plate
**ইন্দো-অস্ট্রেলীয় পাত** একটি অন্যতম প্রধান টেকটনিক পাত যার উপর অস্ট্রেলিয়া মহাদেশ ও তৎসংগলগ্ন মহাসাগর অবস্থিত। এটি উত্তরপূর্বে ভারতীয় উপমহাদেশ ও তৎসংগলগ্ন জলভাগ পর্যন্ত প্রসারিত। সাম্প্রতিক গবেষণায় প্রকাশিত যে সম্ভবত এই পাতে ভেঙে যাওয়ার প্রক্রিয়ায় রয়েছে। এই ভেঙে যাওয়ার প্রাথমিক কারণ হল হিমালয়ে ইন্দো-অস্ট্রেলীয় পাতের সঙ্গে ইউরেশিয়ার সংঘাত। এই পাতের দুটি উপপাত সাধারণত ভারতীয় পাত ও অস্ট্রেলীয় পাত নামে পরিচিত।

তথ্যসূত্র
---------

1. ↑  (1995) Geologists Find: An Earth Plate Is Breaking in Two

| * দে
* স
ভূত্বকীয় পাত |
| --- |
| প্রধান | আফ্রিকান **·** অ্যান্টার্কটিক **·** ইউরেশীয় **·** ভারতীয় **·** ইন্দো-অস্ট্রেলীয় **·** উত্তর আমেরিকান **·** প্রশান্ত মহাসাগরীয় **·** দক্ষিণ আমেরিকান |  |
| অপ্রধান | আরবীয় **·** ক্যারিবীয় **·** কোকোস **·** এক্সপ্লোরার **·**  গোর্ডা **·** জান মায়েন **·** হুয়ান দ্য ফুকা **·** নাজকা **·** ফিলিপীয় সাগর **·** স্কটিয়া |
| অন্যান্য | ভূত্বকীয় পাতের তালিকা |
**ইজার** হলো টাইরল, অস্ট্রিয়া এবং বাভারিয়া, জার্মানিতে অবস্থিত একটি নদী। এর উৎস হলো টাইরোলে আল্পসের কারওয়েন্ডাল রেঞ্জ; মিটেনওয়াল্ড এর পাশ দিয়ে এটি জার্মানিতে প্রবেশ করে এবং ব্যাড টোলজ্, মিউনিখ এবং ল্যান্ডশাট হয়ে দানিউব সাথে মিলিত হয়। দানিউব, ইন্, এবং মেইন নদীর পর ২৯৫ কিমি (১৮৩ মা) দৈর্ঘ্য নিয়ে ইজার হলো বাভারিয়ার চতুর্থ দীর্ঘ্য নদী। ইনের পর এটি জার্মানির দ্বিতীয় গুরুত্বপূর্ণ দানিউবের উপ-নদী।

নামকরণ
------

একটি তত্ত্ব অনুযায়ী *ইজার* নাম এসেছে hypothetical ইন্দো-ইউরোপীয় মূল *\*es (এস)* অথবা *\*is (ইজ)* থেকে, যার অর্থ "প্রবাহিত পানি" এবং পরে এর অর্থ পরিবর্তীত হয়ে দাড়ায় জমাট পানি।[] অন্য একটি পুরনো তত্ত্ব হলো যে, এটি সেল্টিক শব্দ থেকে এসেছে এবং *ইজার* নামটি হলো is a construction of the Celtic stems *ওয়াইএস* "দ্রুত, মুষলধার" এবং *উরা* "পানি, নদী".[] অন্য একটি ব্যাখ্যা অনুযায়ী ইজার নদীর ক্রমাগত পরিবর্তনশীল জলস্তর বোঝাতে *ওয়াইএস* শব্দটির অর্থ "উঁচু" অথবা "নিচু" According to another interpretation *ys* may mean "high" as well as "low", referring to the rapidly changing water level in the river Isar. In the ancient settlement area of the Celts several related river names can be found:

* জিজিরা (চেক রিপাবলিক)
* ইসিরি (ফ্রান্স)
* ইসেল (অস্ট্রিয়া)
* ইজসেল (নেদারল্যান্ডস)
* ইঝজার (বেলজিয়াম)
* এইসাক / ইসারকো (ইতালি)
* ইসার (বরগোস প্রদেশের স্পেনীয় শহর)

It may be possible that the ancient name of the lower part of the river Danube, Ister, has the same source. Newer interpretations relate it to the Proto-Basque particle *\*(w)its-*, "water", also seen in similar but otherwise unexplained river names, such as Vézère, Vizela, Weser and Vistula.

তথ্যসূত্র
---------

1. ↑  However, there is also speculative evidence that the ultimate root of the river's name may not be Indo-European at all, but from an even more ancient source
উপমহাদেশে রোমান বাণিজ্য *পেরিপ্লাস মারিস এরিথ্রাই* অনুসারে খ্রিস্টীয় ১ম শতাব্দী
 ভারতের তামিলনাড়ুর পুদুকোট্টাইতে খনন কার্যে প্রাপ্ত রোমান স্বর্ণমুদ্রা। ক্যালিগুলার একটি মুদ্রা (৩৭-৪১), এবং নিরোর দুটি মুদ্রা (৫৪-৬৮)। ব্রিটিশ মিউজিয়াম ।
 সেপ্টিমাস সেভেরাস এবং জুলিয়া ডোমনার প্রতিকৃতি সহ কুশানের আংটি।
**ইন্দো-রোমান বাণিজ্য সম্পর্ক** (মশলা বাণিজ্য ও ধূপের রাস্তাও দেখুন) ভারতীয় উপমহাদেশ এবং ইউরোপের রোমান সাম্রাজ্য ও ভূমধ্যসাগরের মধ্যেকার বাণিজ্য ছিল। এশিয়া মাইনর ও মধ্যপ্রাচ্যের মধ্য দিয়ে স্থলভাগের ক্যারাভান পথের মাধ্যমে বাণিজ্য, যদিও পরবর্তী সময়ের তুলনায় তুলনামূলকভাবে কম, লোহিত সাগরের মধ্য দিয়ে দক্ষিণের বাণিজ্য পথের আগে, যা অগাস্টাসের রাজত্ব ও ৩০ খ্রিস্টপূর্বাব্দে তার মিশর বিজয়ের পরে সাধারণ যুগের (সিই) শুরুতে শুরু হয়েছিল। 

দক্ষিণের পথটি প্রাচীন রোমান সাম্রাজ্য এবং ভারতীয় উপমহাদেশের মধ্যে বাণিজ্য বাড়াতে সাহায্য করেছিল, যে রোমান রাজনীতিবিদ ও ইতিহাসবিদরা রোমান স্ত্রীদের লালন-পালন করার জন্য সিল্ক কেনার জন্য রৌপ্য ও সোনার ক্ষতির কথা বর্ণনা করেছেন, এবং দক্ষিণের পথটি গ্রহণীয় হয়ে ওঠে এবং তারপর সম্পূর্ণরূপে স্থলভাগের বাণিজ্য পথকর প্রতিস্থাপন করে।  রোমান ও গ্রীক ব্যবসায়ীরা ভারতীয় উপমহাদেশ, বর্তমান দক্ষিণ ভারত ও শ্রীলঙ্কায় সমুদ্রগামী তামিল রাজ্য পাণ্ড্য, চোল ও চেরা রাজবংশের সাথে বাণিজ্য নিশ্চিত করে এবং বাণিজ্য বসতি স্থাপন করে, যা গ্রীকো-রোমান বিশ্বের দ্বারা ভারতীয় উপমহাদেশের সাথে বাণিজ্য সুরক্ষিত করেছিল, যা টলেমাইক রাজবংশের সময়  সাধারণ যুগ শুরু হওয়ার কয়েক দশক আগে এবং পশ্চিম রোমান সাম্রাজ্যের পতনের অনেক দিন পরেও স্থায়ী ছিল। 

খ্রিস্টান কিংডম অব অ্যাক্সাম ও পূর্ব রোমান সাম্রাজ্যের মধ্যে ৭ম শতাব্দীতে যোগাযোগ বিচ্ছিন্ন হওয়ার কিছু সময় পরে, অ্যাক্সাম রাজ্য ধীরে ধীরে পতনের মধ্যে পড়ে, পশ্চিমা উত্সগুলিতে অস্পষ্টতায় বিবর্ণ হয়ে যায়। এটি ইসলামী শক্তির চাপ সত্ত্বেও একটি রাজবংশীয় দ্বন্দ্বে পুনর্গঠিত হওয়ার মাধ্যমে ১১ শতক পর্যন্ত টিকে ছিল। মুসলিম বাহিনী পিছু হটলে যোগাযোগ পুনরায় চালু হয়েছিল।

তথ্যসূত্র
---------

1. ↑  Shaw 2003: 426
2. ↑  Young 2001: 19
3. ↑  Lindsay 2006: 101
4. ↑  Curtin 1984: 100
একটি ইথারের সাধারণ গঠন।R এবং R' যেকোন অ্যালকাইল বা অ্যারিল বিকল্পের প্রতিনিধিত্ব করে।
**ইথার** হল জৈব যৌগের একটি শ্রেণী যা একটি ইথার মূলক ধারণ করে - একটি অক্সিজেন পরমাণু দুটি অ্যালকাইল বা অ্যারাইল গ্রুপের সাথে সংযুক্ত।তাদের সাধারণ সংকেত R–O–R′ আছে, যেখানে R এবং R′ অ্যালকাইল বা অ্যারাইল গ্রুপের প্রতিনিধিত্ব করে।ইথারগুলিকে আবার দুটি প্রকারে শ্রেণীবদ্ধ করা যেতে পারে: যদি অক্সিজেন পরমাণুর উভয় পাশে অ্যালকাইল গ্রুপগুলি একই হয়, তবে এটি একটি সরল বা প্রতিসম ইথার, যেখানে তারা ভিন্ন হলে, ইথারগুলিকে মিশ্র বা অপ্রতিসম ইথার বলা হয়। প্রথম গোষ্ঠীর একটি সাধারণ উদাহরণ হল দ্রাবক এবং চেতনানাশক ডাইথাইল ইথার, যাকে সাধারণত 'ইথার' বলা হয় ( CH3–CH2–O–CH2–CH3 )।ইথারগুলি জৈব রসায়নে সাধারণ এবং বায়োকেমিস্ট্রিতে আরও বেশি প্রচলিত, কারণ এগুলি কার্বোহাইড্রেট এবং লিগনিনের মধ্যে সাধারণ সংযোগ।

তথ্যসূত্র
---------

1. ↑  International Union of Pure and Applied Chemistry. "ethers". *Compendium of Chemical Terminology* Internet edition.
2. ↑  *The Ether Linkage*। PATAI'S Chemistry of Functional Groups। John Wiley & Sons। ১৯৬৭। আইএসবিএন 9780470771075। ডিওআই:10.1002/9780470771075।
**ইথিওপিয়া-ইন্দোনেশিয়া সম্পর্ক** ইথিওপিয়া এবং ইন্দোনেশিয়া এর মাঝে বিদ্যমান দ্বিপাক্ষিক কূটনৈতিক সম্পর্ককে নির্দেশ করে। ইথিওপিয়ার রাজধানী আদ্দিস আবাবাতে ইন্দোনেশিয়ার একটি দূতাবাস রয়েছে। অবশ্য এই দূতাবাসের নিকটে, সোমালিয়া এবং জিবুতি সম্পর্কিত দায়িত্ব এবং বিশষয়াবলী ন্যস্ত আছে। অপরদিকে, ইন্দোনেশিয়ার রাজধানী জাকার্তায় ইথিওপিয়ার একটি দূতাবাস রয়েছে। উভয় দেশই জোট-নিরপেক্ষ সংস্থা (ন্যাম) এর সদস্য।

ইতিহাস
------

১৯৬১ সালে ইথিওপিয়া এবং ইন্দোনেশিয়া এর সরকারের মধ্যে কূটনৈতিক সম্পর্ক প্রতিষ্ঠিত হয়। এর পরে ১৯৬৪ সালে আদ্দিস আবাবাতে, ইথিওপিয়ায় ইন্দোনেশিয়ার দূতাবাস প্রতিষ্ঠিত হয়। অপরদিকে কূটনৈতিক সম্পর্ক প্রতিষ্ঠার প্রায় ৫৫ বছর পর, ২০১৬ সালের ২য় ভাগে, জাকার্তাতে, ইন্দোনেশিয়ায় ইথিওপিয়ার দূতাবাস স্থাপিত হয়। ইন্দোনেশিয়ায় নিযুক্ত ইথিওপিয়ার রাষ্ট্রদূত অ্যারেগা হাইলু তেফেরা, ২০১৬ সালের ৩১ মে, ইন্দোনেশিয়ার রাষ্ট্রপতি জোকো উইদোদোর নিকট নিজের বৃত্তান্ত জমা দেন। বর্তমানে ইন্দোনেশিয়াতে অবস্থিত ইথিওপিয়ার এই দূতাবাস, জাকার্তায় সম্পূর্ণভাবে সক্রিয় রয়েছে। এছারাও, এই দূতাবাসের নিকট মালয়েশিয়া, সিঙ্গাপুর এবং আসিয়ান সদর দপ্তর সম্পর্কিত দায়িত্ব এবং বিশষয়াবলী ন্যস্ত করার পরিকল্পনা রয়েছে।

সমন্বয়
-------

ইথিওপিয়া এবং ইন্দোনেশিয়া এর মজাহে আন্তরিক সম্পর্ক থাকলেও, এই দুই দেশের মধ্যে বাণিজ্যে অনেক প্রতিবন্ধকতা রয়েছে। ইথিওপিয়ার ইন্দোনেশিয়া দূতাবাস এই সমস্যার পিছনে দুটি প্রধান সমস্যা চিহ্নিত করেছে। সেগুলো হল, ইথিওপিয়ার ভৌগোলিক অবস্থান এবং ইথিওপিয়ার চারদিকে অস্থিতিশীলতা। 
যদিও *নন-অ্যালাইনড মুভমেন্ট সেন্টার ফর সাউথ-সাউথ টেকনিক্যাল কো-অপারেশন* এর মাধ্যমে ইন্দোনেশিয়া বহুসংখ্যক ইথিওপিয়ো সরকারি কর্মকর্তাকে ইন্দোনেশিয়াতে বিভিন্ন ক্ষেত্রে শিক্ষা এবং প্রশিক্ষণের মাধ্যমে সাহায্য করেছে। ক্ষেত্রগুলোর মাঝে রয়েছে কৃষি, শিক্ষা, পরিবার পরিকল্পনা, পরিবেশ, দারিদ্র্য দূরীকরণ, উদ্যোগ গ্রহণ, স্বাস্থ্য, উচ্চশিক্ষার সুযোগ ইত্যাদি বিষয়।

বাণিজ্য এবং বিনিয়োগ
--------------------

যদিও বর্তমানে, ইথিওপিয়া এবং ইন্দোনেশিয়া এর মধ্যকার বাণিজ্যের আকার তুলনামূলকভাবে কম, তবুও ভবিষ্যতে এটি বৃদ্ধি পাওয়ার সম্ভাবনা রয়েছে। কারণ, ইন্দোনেশিয়া, তাদের নিজেদের পণ্য রপ্তানির জন্য ইথিওপিয়াকে আফ্রিকার নতুন বাজার হিসেবে পরিকল্পনা করছে। ইন্দোনেশিয়ার রপ্তানিযোগ্য পণ্যের মাঝে রয়েছে, সাবান, নুডুলস প্রভৃতি। ২০০৭ সালে দুই দেশের মাঝে বাণিজ্যের পরিমাণ ছিল ৬৯ মিলিয়ন (৬.৯ কোটি) মার্কিন ডলারের। তবে এই বাণিজ্য সম্পর্কে ইথিওপিয়ার ক্ষেত্রে প্রচুর বাণিজ্য ঘাটতি রয়েছে এবং প্রায় অধিকাংশ রপ্তানিই ঘটে থাকে ইন্দোনেশিয়া থেকে। বর্তমানে ইন্দোনেশিয়া থেকে ইথিওপিয়ায় ইলেকট্রনিকস পণ্য, সাবান, ডিটারজেন্ট, কাগজ, বই, টায়ার, টেক্সটাইল, ফার্নিচার প্রভৃতি রপ্তানি হয়।

তথ্যসূত্র
---------

1. ↑  Hanna Azarya Samosir (২৬ জানুয়ারি ২০১৬)। "Sudah Bersahabat 40 Tahun, Ethiopia Buka Kedubes di Indonesia"। *সিএনএন ইন্দোনেশিয়া* (ইন্দোনেশীয় ভাষায়)।
2. 1 2  "Hubungan Bilateral Indonesia-Ethiopia" (ইন্দোনেশীয় ভাষায়)। পররাষ্ট্র মন্ত্রণালয়, ইন্দোনেশিয়া। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১৪।
3. 1 2  "Geografis dan Konflik Hambatan Ekspor ke Ethiopia" (ইন্দোনেশীয় ভাষায়)। আন্ত্রা নিউজ। জুন ২৮, ২০১০। সংগ্রহের তারিখ ২০ এপ্রিল ২০১৪।

বহিঃসংযোগ
---------

* ইন্দোনেশিয়া দূতাবাস, আদ্দিস আবাবা, ইথিওপিয়া[*স্থায়ীভাবে অকার্যকর সংযোগ*]
* [*স্থায়ীভাবে অকার্যকর সংযোগ*]
**আহমদ কিন্দুশি** (আরবি: أحمد قندوسي, ইংরেজি: Ahmed Kendouci; জন্ম: ২২ জুন ১৯৯৯) হলেন একজন আলজেরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং আলজেরিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।

কিন্দুশি ২০২১ সালে আলজেরিয়ার হয়ে আন্তর্জাতিক পর্যায়ে অভিষেক করেছেন; আলজেরিয়ার জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।

প্রারম্ভিক জীবন
---------------

আহমদ কিন্দুশি ১৯৯৯ সালের ২২শে জুন তারিখে আলজেরিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

পরিসংখ্যান
----------

### আন্তর্জাতিক

*৩ ফেব্রুয়ারি ২০২৩ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| আলজেরিয়া | ২০২১ | ১ | ০ |
| ২০২৩ | ৪ | ০ |
| সর্বমোট | ৫ | ০ |

তথ্যসূত্র
---------

1. ↑  "Al Ahly Players" [আল আহলি খেলোয়াড়]। *alahlyegypt.com* (ইংরেজি ভাষায়)। কায়রো: আল আহলি স্পোর্টিং ক্লাব। ৫ অক্টোবর ২০২০। ২ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০২৩।

বহিঃসংযোগ
---------

* সকারওয়েতে আহমদ কিন্দুশি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে আহমদ কিন্দুশি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আহমদ কিন্দুশি (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে আহমদ কিন্দুশি (ইংরেজি) উইকিউপাত্তে এটি সম্পাদনা করুন
ইন্দোনেশিয়া এর রেল পরিবহন ব্যবস্থা তিনটি পৃথক রেল নেটওয়ার এর মাধযমে হয়ে থাকে।এই গুলি হল সুমাত্র , কালিমন্ত ও সুলেয়েসি।ওই দেশে প্রথম রেল চালু হয় জাভা দ্বীপে।দেশটিতে ১০৬৭ এমএম , ১৪৩৫ এমএম ও ৭৫০ এমএম এই তিন ধরনের গেজের রেল ব্যবস্থি রয়েছে।এই দেশের রেল ব্যবস্থা জাভা দ্বীপে ভাল ভাবে গড়ে উঠেছে।দেশ টিতে মোট ৪,০৬৯ কিলোমিটার বা ২৫২৮ মাইল রেলপথ রয়েছে।এর মধ্যে মাত্র ২৩৫ কিলোমিটার বা ১৪৬ মাইল রেলপথ বিদ্যুতীক রেল পরিসেবা রয়েছে।এচছার এই দেশের জাকার্তা, বানদুং ও সারাবায়া শহরের 
শহরতলী রেল পরিসেবা  *রয়েছে।জাকার্তাতে একটি লাইট রেল এর নির্মাণ চলছে।*

ইতিহাস
------

১৮৬৭ সালে প্রথম রেল পরিসেবা চালু হয় ইন্দোনেশিয়ায়।এটি চালু হয় জাভা দ্বীপে।প্রথম রেলপথটি নির্মাণ করে রাজ্যের সংস্থা গুলি।জাপান আক্যমন ও ইন্দোনেশিয়ার স্বাধীনতা যুদ্ধে এই দেশেরর রেল ব্যবস্থা বিরিট ক্ষতির সমুখীন হয়।এই সময় দেশের রেল ব্যবস্থা সম্পর্ন ভেঙ্গে পড়ে।দেশ স্বাধীনতার পর ১৯৫০ সালে ববিদেশ থেকে ১০০ টি বাষ্ট ইঞ্জিন আনা হয়।এর পর ১৯৫৩ সালে দেশে প্রথম ডিজেল ইঞ্জিল আনা হয়।১৯৮০ সালের সময় থেকে দেশের গুরুত্ব পূর্ন রেলপথে ডিজেল ইঞ্জিনের দ্বারা রেল পরিসেবা প্রদান শুরু হয়।১৯৭০ সালে জাপান থেকে ৬০ বছরের পুরনো বিদ্যুৎ চালিত রেল ইঞ্জিন আনা হয় ও নতুন ভাবে নির্মাণ করে চলাচল এর উপযুক্ত করে দেশে বিদ্যুৎ চালিত রেল পরিসেবা দেওয়া হয়।

উচ্চগতির রেল
------------

ইন্দোনেশিয়ার উচ্চগতির রেলওয়ের মানচিত্র
**ইন্দোনেশিয়ার উচ্চগতির রেল**  বা *ইন্দোনেশিয়ার হাইস্পিড রেলপথ* হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেলপথ।এটি ইন্দোনেশিয়ার রেল পরিবহন এর সবচেয়ে বড় প্রকল্প।এই রেলপথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেলপথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষণ করেছে।এর পর জাপান বানদুং থেকে জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষণ করেছে।কিন্তু এই রেলপথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল ।২০১৬ সালে এই ঘোষণা করে ইন্দোনেশিয়া সরকার।

আরও দেখুন
---------

ইন্দোনেশিয়ার উচ্চগতির রেল

তথ্যসূত্র
---------

1. ↑  "ইন্দোনেশিয়া রেল"। [*স্থায়ীভাবে অকার্যকর সংযোগ*]
2. ↑  "ইন্দোনেশিয়ার উচ্চগতির রেলওয়ে প্রকল্প বাধাগ্রস্ত যাত্রা"। সংগ্রহের তারিখ ২৫-১১-২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
**আলালের ঘরের দুলাল**  বাংলা ভাষায় রচিত প্রথম সফল উপন্যাস। প্যারীচাঁদ মিত্র ওরফে ***টেকচাঁদ ঠাকুর*** (১৮১৪-১৮৮৩) ১৮৫৮ সালে এটি রচনা করেন।

কলকাতার সমকালীন সমাজ এর প্রধান বিষয়বস্তু। উচ্চবিত্ত ঘরের আদুরে সন্তান মতিলালের উচ্ছৃঙ্খল জীবনাচার এতে বর্ণিত হয়েছে।‘ঠকচাচা’ এর অন্য একটি প্রধান চরিত্র। কথ্যভঙ্গির গদ্য ব্যবহার করে লেখক উপন্যাসকে বাস্তবধর্মী করে তুলেছেন। এর মধ্য দিয়ে বাংলা ভাষার নতুন সম্ভাবনাও আবিষ্কৃত হয়েছে। প্যারীচাঁদ প্রথমবারের মতো এতে যে কথ্য  চলিত ভাষা ব্যবহার করেছেন, পরবর্তীকালে তা ‘আলালী ভাষা’ নামে পরিচিতি লাভ করে। কাহিনী ও চরিত্রের যথাযথ পরিস্ফুটনের উদ্দেশ্যে লেখক এতে প্রচুর  তদ্ভব, চলিত এবং বিদেশি শব্দও ব্যবহার করেছেন। উপন্যাসটি প্রথমে তার প্রতিষ্ঠিত মাসিক পত্রিকায় (১৮৫৪) ধারাবাহিকভাবে প্রকাশিত হয়। পরবর্তীকালে হীরালাল মিত্রকৃত এর নাট্যরূপ বেঙ্গল থিয়েটারে মঞ্চস্থ হয় (জানুয়ারি ১৮৭৫)। গ্রন্থটি  ইংরেজি ভাষায়ও অনূদিত হয়েছে।

তথ্যসূত্র
---------

1. ↑  হক, মহাম্মদ দানীউল। "ঝাঁপ দাও: পরিভ্রমণ, অনুসন্ধান আলালের ঘরের দুলাল"। *বাংলাপিডিয়া*। এশিয়াটিক সোসাইটি। সংগ্রহের তারিখ ৫ মে ২০১৪।

বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ***আলালের ঘরের দুলাল***
**ইটা দুর্গ** হল উত্তর-পূর্ব ভারতের অরুণাচল প্রদেশের এক উল্লেখযোগ্য ঐতিহাসিক স্থান।

নামকরণ
------

"ইটা দুর্গ"র অর্থ হল *ইট নির্মিত দুর্গ* (আহোম ভাষার থেকে এসেছে)। ইটানগরে অবস্থিত এই দুর্গটি ইট দ্বারা নির্মিত। সেজন্য একে "ইটা দুর্গ" বলে ডাকা হয়।

নির্মাণ
-------

এই দুর্গটি ১৪শ অথবা ১৫শ শতকের শুরুতেই নির্মাণ করা হয়েছিল। একটির ওপরে অন্য একটি ইট চাপিয়ে এই দুর্গটি নির্মাণ করা হয়েছে। ১৬,২০০ ঘন মিটারের এই বিশাল দুর্গটিকে কিছু বিদ্বান লোক "জিতারী বংশ"এর রামচন্দ্রের মায়াপুর বলে চিহ্নিত করেছেন। এই দুর্গটিতে তিনটা দিক - পশ্চিম দিক, পূর্ব দিক ও দক্ষিণ দিকে তিনটি দুয়ার আছে।

পুরাতাত্ত্বিক বিভাগ এর থেকে কিছু সামগ্রী সংগ্রহ করে জওহরলাল নেহরু রাজ্যিক সংগ্রহালয়এ রেখেছে।.

চিত্রাবলী
---------

* ইটা দুর্গ, দক্ষিণ দিকের প্রবেশদ্বারইটা দুর্গ, দক্ষিণ দিকের প্রবেশদ্বার
* দক্ষিণ দিকের প্রবেশদ্বারের ইটা দুর্গদক্ষিণ দিকের প্রবেশদ্বারের ইটা দুর্গ

আরও দেখুন
---------

* ইটানগর
* অরুণাচল প্রদেশ

তথ্যসূত্র
---------

1. ↑  "Tourism in Arunachal Pradesh"। Arunachalpradesh.nic.in। ২০১২-০৩-২০ তারিখে মূল থেকে আর্কাইভ করা। সংগ্রহের তারিখ ২০১২-০৩-২৭।
2. ↑  "Arunachal Tourism"। Arunachal Tourism। ১৯১১-১২-০৪। ২০১২-০৪-০৫ তারিখে মূল থেকে আর্কাইভ করা। সংগ্রহের তারিখ ২০১২-০৩-২৭।
3. ↑  T. Raatan (২০০৬)। *History, religion and culture of north east India*। Gyan Books। পৃষ্ঠা 29। আইএসবিএন 8182051789।
**ইটাওয়া জংশন রেলওয়ে স্টেশন** (স্টেশন কোড **ETW** ) হল হাওড়া-দিল্লি মেন লাইনের কানপুর-দিল্লি সেকশনের অন্যতম প্রধান রেলওয়ে স্টেশন। এটি ১৩৯ কিমি (৮৬ মা) কানপুর সেন্ট্রাল থেকে দূরে। টুন্ডলার বয়স ৯২ কিমি (৫৭ মা) এখান থেকে, যেখান থেকে আগ্রা পর্যন্ত লাইন বিভাজিত। এটি ভারতের উত্তর প্রদেশ রাজ্যের ইটাওয়া জেলায় অবস্থিত। এটি ইটাওয়া এবং আশেপাশের এলাকায় পরিবেশন করে। ইটাওয়া যমুনা ও চম্বলের সঙ্গমস্থলের কাছে দাঁড়িয়ে আছে।

ইতিহাস
------

ইস্ট ইন্ডিয়ান রেলওয়ে কোম্পানি ঊনবিংশ শতাব্দীর মাঝামাঝি হাওড়া থেকে দিল্লি পর্যন্ত একটি রেললাইন তৈরির প্রচেষ্টা শুরু করে। এমনকি যখন মুঘলসরাই পর্যন্ত লাইন তৈরি করা হচ্ছিল এবং হাওড়ার কাছে শুধুমাত্র লাইনগুলি চালু করা হয়েছিল, 1859 সালে প্রথম ট্রেনটি এলাহাবাদ থেকে কানপুর পর্যন্ত চলেছিল এবং 1860 সালে কানপুর-ইটাওয়া সেকশনটি যান চলাচলের জন্য খুলে দেওয়া হয়েছিল। 1864 সালে হাওড়া থেকে দিল্লি পর্যন্ত ট্রেনের মাধ্যমে প্রথমবারের মতো, এলাহাবাদে যমুনা পার হয়ে নৌকায় বগি আনা হয়েছিল। 1865-66 সালে ট্রেনের মাধ্যমে যমুনা জুড়ে ওল্ড নৈনি সেতুর কাজ শেষ হওয়ার সাথে সাথে ট্রেন চলাচল শুরু হয়।   

2015 সালে, ইটাওয়া-ভিন্দ-গোয়ালিয়র এবং ইটাওয়া-মইনপুরি রেললাইন শেষ হওয়ার পরে ইটাওয়া রেলওয়ে স্টেশনকে একটি জংশনে বিকশিত করা হয়েছিল। এই রুটে প্রথম যাত্রীবাহী ট্রেন 27 ফেব্রুয়ারী 2016 এ চালু হয়। ইটাওয়া-মইনপুরি রেললাইনও 2017 সাল থেকে চালু আছে।

আরেকটি লাইন আগ্রা ভায়া বাহ পর্যন্ত যায় যা 2016 সালে শুরু হয়েছিল। ইটাওয়া জং থেকে লাইন। উদী মোড় জং এ যায়। যেখানে লাইনটি দ্বিখণ্ডিত হয়েছে, একটি ভিন্ড হয়ে গোয়ালিয়র যাচ্ছে এবং অন্যটি আগ্রা ক্যান্টে যাচ্ছে, বাহ এর মাধ্যমে।

বিদ্যুতায়ন
-----------

কানপুর-পাঙ্কি সেক্টর 1968-69 সালে, পাঙ্কি-টুন্ডলা 1971-72 সালে বিদ্যুতায়িত হয়েছিল।

তথ্যসূত্র
---------

1. ↑  "IR History: Early History (1832–1869)"। IRFCA। সংগ্রহের তারিখ ২৩ জুন ২০১৩।
2. ↑  "Allahabad Division: A Historical Perspective"। North Central Railway। ১ জুন ২০১৩ তারিখে মূল থেকে আর্কাইভ করা। সংগ্রহের তারিখ ২৪ মে ২০১৩।
3. ↑  "Railways enter 159th year of its journey"। *The Times of India*। ২৩ জুন ২০১৩। ২২ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২৪ মে ২০১৩।
4. ↑  "History of Electrification"। IRFCA। সংগ্রহের তারিখ ২৪ জুন ২০১৩।
**আলি দস্তি** (ফার্সী: علی دشتی, উচ্চারিত [æˈliː dæʃˈtiː]; ১৮৯৪ – ১৬ জানুয়ারি, ১৯৮২) বিংশ শতকের একজন ইরানি যুক্তিবাদী ছিলেন। তিনি ইরানের মজলিসের সদস্যও ছিলেন। পারস্য উপসাগরের উত্তরে অবস্থিত বুশেহর রাজ্যের দাস্তেস্তান জেলার একটি গ্রামে আলি দস্তির জন্ম ১৮৯৬ খ্রিষ্টাব্দে। পিতার নাম শেখ আব্দুল হোসেন দাস্তেস্তানি। লেখাপড়ার হাতেখড়ি স্থানীয় মাদ্রাসায়। পরে উচ্চ ধর্মতত্ত্ব, ইতিহাস, যুক্তিবিদ্যা, ধ্রুপদী সাহিত্য এবং আরবি ও ফার্সি ব্যাকরণ শিক্ষা লাভ করেন। ১৯২২ এর মার্চ মাসে আলি দস্তির সম্পাদনায় তেহরান থেকে প্রকাশিত হয় ‘শাফাক-ই-র্সক’ (লালের উদয়) নামক বামপন্থী পত্রিকা। এবং অল্প সময়ে পত্রিকাটি পারস্যের শোষিত জনগণের মুখপত্র হয়ে ওঠে।‌তিনি কেবল একজন প্রখর দৃষ্টিসম্পন্ন প্রগতিশীল বুদ্ধিজীবীই ছিলেন না, ছিলেন অত্যন্ত সচেতন ধর্ম-বিশ্লেষক, সংস্কারবাদী এবং একাধারে তুখোড় সাংবাদিক, যুক্তিবাদী লেখক ও রাজনীতিক। "নবি মুহাম্মদের ২৩ বছর "গ্রন্থটি আলি দস্তির রচিত উল্লেখযোগ্য একটি গ্রন্থ। "নবি মুহাম্মদের ২৩ বছর" গ্রন্থটি বিখ্যাত যুক্তিবিদ,
ধর্ম-বিশ্লেষক এবং রাজনীতিবিদ 'আলি দস্তি'কে পাঠক সমাজের হৃদয় জয় করার ক্ষেত্রে বিশেষ ভূমিকা পালন করে ।

তথ্যসূত্র
---------



| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র
* নেদারল্যান্ডস
* পোল্যান্ড

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সুডক (ফ্রান্স)
	+ ১

 |
**ইন রিয়েল লাইফ** একটি মার্কিন বালক ব্যান্ড দল, যেটি ২০১৭ সালের ২২শে জুন মার্কিন টেলিভিশন চ্যানেল এবিসিতে প্রচারিত মার্কিন রিয়ালেটি টেলিভিশন গানের প্রতিযোগিতামূলক সিরিজ অনুষ্ঠান*বয় ব্যান্ডের* চূড়ান্ত ৫ জন কন্ঠ শিল্পীদের নিয়ে গঠন করা হয়েছিল। যেটি উপস্থাপনা করেন ব্রিটিশ গায়িকা রিতা ওরা এবং এর (নির্মানকারী/মূখ্য বিচারক সমূহ হলেন)জনপ্রিয় মার্কিন ব্যান্ডদল ব্যাকস্ট্রিট বয়েজ-এর সদস্য নিক কার্টার, সাবেক ব্রিটিশ মেয়ে ব্যান্ডদল স্পাইস গার্লস এর সদস্য এমা বান্টন এবং মার্কিন রেকর্ড প্রযোজক টিম্বারল্যান্ড।
অনুষ্ঠানটির ১০ টি পর্ব সংবলিত মৌসুমটি শুরু হয় ৩০ জন ছেলে কন্ঠ শিল্পীদের নিয়ে, যারা নতুন ৫ সদস্যের "ছেলে ব্যান্ড দলের" একজন সদস্য হতে প্রতিযোগিতায় লিপ্ত হয়। প্রতি সপ্তাহে ছেলে গুলোকে আলাদা আলাদা দলে স্থানান্তর করা হয় এবং ততক্ষন পযন্ত তারা গান পরিবেশন করবে যতক্ষন পযন্ত মূখ্য বিচারকগণ ২জন অথবা ৩জন ছেলেকে বাদ দিয়ে দেন এবং সরাসরি ভোটদানের মাধ্যমে মার্কিন জনগনকে তাদের পছন্দমত একজনকে নির্বাচনের সুযোগ দেন। এবং অনুষ্ঠানটির মৌসুমের শেষে এসে অবশিষ্ট সর্বশেষ ৫ জন ছেলেদের নিয়ে একটি ব্যান্ডদল গঠন করে দেয়া হবে এবং তারা রেকর্ড লেবেল হলিউড রেকর্ডএর চুক্তিপত্র গ্রহণ করবে ভোটদানের ২৪ ঘণ্টার পর এক সপ্তাহ আগে, ২০১৭ সালের ২৪ই আগস্টে চূড়ান্ত সরাসরি অনুষ্ঠানে ব্রেডি ট্যুটন,
ড্রিউ রামস, চেন্স পেরেজ,সার্জিয়ো কাল্ডেরন এবং মাইকেল কনর হলেন অনুষ্ঠানটির বিজয়ী সদস্যবৃন্দ এবং তারা "ইন রিয়েল লাইফ" ব্যান্ড গঠন করেছেন। সে অনুষ্ঠানেই তারা তাদের আত্বপ্রকাশকারী একক "আইস ক্লোস্ড" গানটি পরিবেশন করে।

ডিস্কোগ্রাফী
------------

### একক সমূহ

* ২০১৭: "আইস ক্লোস্ড"

তথ্যসূত্র
---------

1. ↑  Swift, Andy (মে ১৬, ২০১৭)। "ABC Competition Boy Band Recruits Rita Ora, Nick Carter and Baby Spice"। *TVLine* (ইংরেজি ভাষায়)। সেপ্টেম্বর ১৭, ২০১৭ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২, ২০১৭।
2. 1 2  Holloway, Daniel; Wagmeister, Elizabeth (মে ৩১, ২০১৭)। "Timbaland Joins ABC's 'Boy Band' (EXCLUSIVE)"। *Variety* (ইংরেজি ভাষায়)।

বহিঃসংযোগ
---------

* ইউটিউবে ইন রিয়েল লাইফ (ব্যান্ড) চ্যানেল
**আলু টিক্কি** ভারতীয় উপমহাদেশ থেকে উদ্ভূত একটি জলখাবার; উত্তর ভারত, পাকিস্তান এবং বাংলাদেশে, এটি সিদ্ধ আলু, মটর এবং বিভিন্ন তরকারি মসলা দিয়ে তৈরি করা হয়। হিন্দি এবং মারাঠি ভাষায় "টিক্কি" শব্দের অর্থ বোঝায় একটি ছোট কাটলেট বা চপ। এটি গরম পরিবেশন করা হয় এবং সাথে চাটনি, তেঁতুল ও ধনিয়া-পুদিনা সস এবং কখনও কখনও দই অথবা ছোলা দেওয়া হয়। এটি একটি নিরামিষ বিকল্প খাবার।

প্রকারভেদ
---------

রেস্তোরাঁয় পরিবেশিত আলু টিক্কি
ভারতের মুম্বাইয়ে আলু টিক্কির একটি জনপ্রিয় সংস্করণ রয়েছে যা মশলাদার তরকারি এবং বিভিন্ন চাটনি দিয়ে পরিবেশন করা হয়। একে "রাগদা প্যাটিস" বলা হয় এবং শহর জুড়ে এবং বিশেষত চৌপট্টি সৈকতে বিভিন্ন চাটের দোকানে খাবারটি বিক্রি হয়।

আলু টিক্কি ধনিয়া, মটর এবং মশলা মিশ্রিত, এটির আলু প্যাটিগুলি তেলে গভীর ভাজা হয়। কিছু উত্তর ভারতীয় ধাবা বা ক্যাফে ধাঁচের খাবারের দোকানে বনরুটির ভেতর আলু টিক্কি দিয়ে স্যান্ডউইচ তৈরি করা হয়। যুক্তরাজ্যে নিরামিষ টিক্কি বিভিন্ন খাবারের দোকানে পাওয়া যায়। এটি পূর্ব মিডল্যান্ডস অঞ্চলে খুবই জনপ্রিয়।

ভাষা এবং সংস্কৃতিভেদে এটি সমগ্র ভারত অঞ্চল জুড়েই খুঁজে পাওয়া যায়। তবে অঞ্চলভেদে এর "ভিন্নতা" লক্ষণীয়ভাবে বিদ্যমান। উদাহরণস্বরূপ, মুম্বাইয়ে আলু টিক্কি মূলত স্থানীয়ভাবে উত্থিত মশলা যেমন হলুদ দিয়ে তৈরি হয়, অপরদিকে বেঙ্গালুরুতে এর তাৎপর্য হল এতে ধনিয়ার মসলা বেশি দেওয়া হয়। দিল্লীতে উত্তর প্রদেশ আলু টিক্কি ও অন্যান্য চাটের জন্য পরিচিত।

প্রস্তুতপ্রণালী
---------------

সস এবং সালাদের সাথে আলু টিক্কি
#### উপকরণ

* আলু - ৪টি
* পেঁয়াজ -২টি
* আদা - এক টুকরো (১ ইঞ্চি মাপের)
* কাঁচা মরিচ - ৪টি
* ধনিয়া পাতা - আধ মুঠো
* ভাজা জিরা গুঁড়ো - আধ চা চামচ
* কড়াইশুঁটি - আধ মুঠো
* চাট মশলা - ১ চা চামচ
* আমচুর পাউডার - ১ চা চামচ
* মরিচ গুঁড়ো - আধ চা চামচ
* পাতি লেবু - ১টি
* তেল - ৩ চা চামচ

#### প্রণালী

আলু ও কড়াইশুঁটি আলাদা আলাদা করে সেদ্ধ করে নেয়া হয়। একটি বড় বাটিতে আলু সেদ্ধ, কড়াইশুঁটি, পেঁয়াজ কুঁচি, আদা বাটা, কাঁচা মরিচ কুঁচি, ধনিয়া পাতা কুঁচি, ভাজা জিরা গুঁড়ো, মরিচ গুঁড়ো, পাতি লেবুর রস, চাট মশলা ও আমচুর গুড়ো একসঙ্গে ভাল করে মাখা হয়। তারপর সেই মিশ্রণ থেকে অল্প অল্প করে নিয়ে গোল গোল চ্যাপ্টা আকার করে আলু টিক্কি তৈরি করা হয়। এবার ননস্টিক তাওয়ায় তেল গরম করে আলুর টিক্কিগুলো এক এক করে তেলে দেওয়া হয় ও দু’পিঠ লালচে করে ভাঁজা হয়। তারপর বিভিন্ন উপকরণ দিয়ে পরিবেশন করা হয়।

আরো দেখুন
---------

* আলুর দম
* বান কাবাব
* ছোলা ভাটোরা

তথ্যসূত্র
---------

1. ↑  "Purani Delhi Food"। delhi tourism।
2. 1 2  "আলু টিক্কি"। আনন্দবাজার পত্রিকা। সংগ্রহের তারিখ ২৫ এপ্রিল ২০২০।

বহিঃসংযোগ
---------


উইকিমিডিয়া কমন্সে **আলু টিক্কি** সংক্রান্ত মিডিয়া রয়েছে।
**ইটের মাটি** বলতে আগুনে পোড়ানে ইট তৈরিতে বা বা ক্ষুদ্র মৃৎশিল্পে ব্যবহার উপযোগী মাটিকে বুঝায়। সাধারণত ক্যালসিয়াম, লৌহ, ও অন্যান্য উপাদানের অশোধিত মাটিকেও ইটের মাটি বলা হয়। খাদ্য নিরাপত্তা নিশ্চিত করতে ফসলী জমির মাটি ব্যবহার বন্ধের উদ্দেশ্যে ইটের মাটি বা ইটের ব্যবহারের বিকল্প হিসেবে ব্লক ব্যবহার উৎসাহিত করা হয়েছে বিভিন্ন দেশের আইনে। এ আইনে কৃষি কাজে প্রয়োজনীয় জমির উপরিভাগের উর্বর মাটি এবং ইট তৈরিতে পরিবেশ দূষণ কমবে বলে মনে করা হয়।

উপাদান
------

ইটের মাটির মৌলিক রাসায়নিক উপাদানগুলো হচ্ছে অ্যালুমিনা, সিলিকা, লৌহ অক্সাইড, চুন, ম্যাগনেশিয়া, ও ক্ষার। এসব উপাদানে তারতম্য থাকলে ইট বা মৃৎশিল্প তৈরি বিষয়গুলো ওপর বড় ধরনের প্রভাব পড়ে। এছাড়া মাটিতে লৌহকণা, দ্রবণীয় লবণ, চুনাপাথর ও পাথরকণার মতো কিছু ক্ষতিকারক উপাদান থাকলে তৈরিকৃত ইট বা মৃৎশিল্পের ক্ষতি হয়। 

প্লাইসটোসিন ও হলোসিন নমুনার সার্বিক রাসায়নিক উপাদানসমূহ ভালো মানের ইট ও মৃৎশিল্প তৈরির জন্যে ভালো। তবে হলোসিন মাটি ৬০ দশমিক ৭২ থেকে ৬০ দশমিক ৪৯ ভাগ সিলিকা, ১ দশমি ১১ থেকে ১ দশকি ৪৯ ভাগ চুন ও ২ দশমিক ১৬ থেকে ২ দশমিক ৮৭ ভাগ ম্যাগনেসিয়াম রয়েছে। প্লাইসটোসিনে ১৯ দশমিক ৯৫ থেকে ২১ দশমিক শূন্য ৭ ভাগ মধুপুর কর্দম অ্যালুমিনা ও ৮ দশমি ১২ থেকে ৯ দশমিক ৮২ ভাগ লৌহ অক্সাইডে রয়েছে। মধুপুর কর্দম অ্যালুমিনা সমৃদ্ধ হলেও প্রয়োজনীয় মাত্রার বেশ কম বিধায় ইট প্রস্ত্ততের জন্য খুব ভালো হয় না। কর্দমে উল্লেখযোগ্য পরিমাণ লৌহকণা ছাড়াও দ্রবণীয় লবণ, যৌগ পদার্থ ও উদ্ভিজ্জ পদার্থের মতো ক্ষতিকর উপাদানও তুলনমূলক কম থাকে। 

বাংলাদেশের ঢাকা, নরসিংদি, নারায়ণগঞ্জ জেলার হলোসিন ইটের মাটি ও প্লাইসটোসিন মাটির রাসায়নিক, খনিজতাত্ত্বিক ও প্রকৌশলগত গুণাগুণ পরীক্ষ করে জানা গেলো হলোসিন নমুনার উপাদানগুলো হলো ইলাইট, কোয়ার্টজ, কেওলিনাইট ও ক্লোরাইট। প্লাইসটোসিন মাটির প্রধান উপাদান হলো ইলাইট, কোয়ার্টজ ও কেওলিনাইট। এস উপাদানে ছোট উপাদান হিসেবে প্লাজিওক্লেস ও পটাশ ফেল্ডস্পার থাকলেও কোনো নমুনার মধ্যেও মন্টমরিল্লো নাইট  কর্দম শনাক্ত করা যায়নি।

এ মাটির হলোসিন নমুনা সাধারণত পলি আকৃতির ৫৩ দশমিক ২৪ থেকে ৮৪ দশমিক ৩১ ভাগ কণা দ্বারা গঠিত। এছাড়া প্লাইসটোসিন নমুনায় ৪৩ দশমিক ৪৩ থেকে ৪৯ দশমি ৮৫ ভাগ কাদা জাতীয় কণা পলিকণার চেয়ে ৩৪ দশমিক ৭৫ থেকে ৪৩ দশমি ২৫ ভাগ বেশি।

গুনাগুন
-------

মাটির কর্মক্ষমতার দিক বিবেচনায় নিলে সব নমুনাই নিষ্ক্রীয় ও স্বাভাবিক ধরনের হলে ইট প্রস্ত্ততে বেশি উপযোগী। এছাড়া ভালো মানের ইট অথবা মৃৎশিল্প তৈরিতে ডুপি টিলা স্তরসমষ্টির মাটি বেশ উপযোগী বলে প্রমাণিত। নমনীয় সীমা, তরল সীমা ও নম্যতা সূচক মানদদণ্ডের বিবেচনায় মাটির হলোসিন নমুনা মধ্যম নমনীয়তা ও প্লাইসটোসিন নমুনা মধ্যম থেকে উচ্চ নমনীয়তার হয়। প্লাইসটোসিন মধুপুর কর্দমের প্রসারিত হওয়ার ক্ষমতা হলোসিন মাটির চেয়ে অল্প বেশি। নমুনাগুলোর রৈখিক সংকোচন অনুযায়ী হলোসিন ইটের মাটি ‘অপ্রান্তিক’ থেকে ‘প্রান্তিক’ ও প্লাইসটোসিন কর্দম প্রান্তিক হয়। সব ধরনের নমুনাই ঘনায়তন সংকোচন মান প্রচলিত ইট তৈরিতে অনুমোদিত মাত্রার মধ্যে আছে। ।

তথ্যসূত্র
---------

1. ↑  "ইটের বিকল্প হিসেবে ব্লক কতটা কার্যকর হবে?"। *BBC News বাংলা*। ২০১৯-০২-১১। সংগ্রহের তারিখ ২০২০-০৪-১৬।
2. 1 2 3 4  "ইটের মাটি"। *বাংলাপিডিয়া*। সংগ্রহের তারিখ ১৬ এপ্রিল ২০২০।
Glassy smooth featureless rectangular cooktop set nearly flush with a kitchen counterইনডাকশন চুলা
**ইনডাকশন কুকিং** (ইংরেজি Induction Cooking) একটি অত্যাধুনিক রন্ধন পদ্ধতি৷ প্রচলিত সব রন্ধন পদ্ধতি থেকে এটি যথেষ্ট আলাদা এবং রীতিমত বিস্ময়কর। ইনডাকশন কুকিং বা আবেশ রন্ধন পদ্ধতিতে "আবেশিক তাপ" সৃষ্টি করে রন্ধন করা হয়৷ আবেশ রন্ধনপৃষ্ঠ হিসাবে একটি ফেরো চুম্বকীয় ধাতুর পাত ব্যবহার করা হয়, যা সমগ্র রন্ধন-পাত্রটি গরম না করে রন্ধন সমাধা করতে পারে৷

ইনডাকশন কুকারের নির্মাণ পদ্ধতি
------------------------------

ইনডাকশন কুকারে রন্ধন পাত্রের তলায় তামার তারের একটি কুণ্ডলী জড়ানো থাকে৷ তারের তলায় থাকে একটি কুলিং ফ্যান৷ তামার তারের কুণ্ডলীটির মাঝে পরিবর্তী প্রবাহ প্রবাহিত করানো হয়৷ কুণ্ডলীটির কাছে থাকা একটা মূল এবং অন্য একটা সহকারী প্রবাহ উৎস জড়িয়ে তামার কুণ্ডলীর মধ্যে বিদ্যুৎ প্রবাহের সৃষ্টি করা হয়৷ সেই প্রবাহ একটি পরিবর্তী চুম্বকীয় ক্ষেত্র উৎপন্ন করে৷ সেই চুম্বকীয় ক্ষেত্রই আবার পাত্রটিতে আবেশিক বৈদ্যুতিক প্রবাহের সৃষ্টি করে৷ ধাতুর পাত্রটির মধ্য দিয়ে যাওয়া বিদ্যুত প্রবাহ একটি "রোধকীয় তাপ" সৃষ্টি করে এবং সেই খাদ্যবস্তুকে উত্তপ্ত করে তোলে৷ এই তাপের সহায়তায় রান্নাবান্না করা , ঠাণ্ডা খাদ্য গরম করা ইত্যাদি সকল রন্ধন কার্য করা যায়।

ইনডাকশন কুকারের সুবিধা
----------------------

* ইনডাকশন কুকারে তাপ সৃষ্টি হওয়ার প্রক্রিয়া অতি দ্রুত৷
* অন্য সকল রন্ধন-পাত্রের তুলনায় ইনডাকশন কুকারের তাপীয় ক্ষমতা বহু উন্নত৷
* বহু সময়ধরে স্থিরভাবে তাপ সৃষ্টি করতে ইনডাকশন কুকারের সমকক্ষ কোনো কিছু নাই৷
* ইনডাকশন কুকারের তাপ নিয়ন্ত্রয় ব্যবস্থা বেশ উন্নত৷
* হটপ্লেট ইত্যাদি তাপ সৃষ্টি করা প্রক্রিয়া যথেষ্ট বিপজ্জনক যদিও ইনডাকশ্যন কুকার কিন্তু সম্পূর্ণ নিরাপদ,কারণ এর বাইরে, রন্ধন-পৃষ্ঠে তাপ সৃষ্টি হয় না৷

তথ্যসূত্র
---------

1. 1 2 3  "জ্ঞানাঞ্জন"। *প্রান্তিক*। ৩২শ বছর (২০ শ সংখ্যা): ৪০। ২০১৩।  অজানা প্যারামিটার `|month=` উপেক্ষা করা হয়েছে (সাহায্য)
**আলুটিলা** (স্থানীয়দের ভাষায় ‘***মাতাই হাকর***’) খাগড়াছড়ি জেলার একটি পর্বত। এটি খাগড়াছড়ির অন্যতম একটি দর্শনীয় পর্যটনকেন্দ্র; যা **আলুটিলা পর্যটনকেন্দ্র** নামে পরিচিত।

আলুটিলা হতে খাগড়াছড়ি শহর

বিবরণ
-----

এটি সমুদ্রপৃষ্ঠ থেকে প্রায় ৩০০০ হাজার ফুট উঁচু এই পর্বতটি একটি অন্যতম ব্যাতিক্রমী পর্যটনকেন্দ্র। আলুটিলা খাগড়াছড়ি জেলা সদর থেকে ৮ কি.মি. পশ্চিমে মাটিরাঙ্গা উপজেলায় অবস্থিত। সৌন্দর্যের ঐশ্বর্যময় খাগড়াছড়ি শহরের প্রবেশপথ হচ্ছে আলুটিলা। এটি খাগড়াছড়ি জেলার সবচেয়ে উঁচু পর্বত। আলুটিলা থেকে সম্পূর্ণ খাগড়াছড়ি শহর দেখা যায়। আলুটিলার একটি অন্যতম আকর্ষণ হচ্ছে **আলুটিলা রহস্যময় গুহা**।

নামকরণ
------

আলুটিলার পূর্বের নাম **আরবারী পর্বত**। এই পাহাড়ে অনেক বুনো আলু পাওয়া যেত এবং সেই আলু খেয়ে স্থানীয় মানুষ নিজেদের জীবন বাঁচিয়ে ছিল বলেই এই পাহাড়ের নাম আলুটিলা

তথ্যসূত্র
---------

1. ↑  "চেঙ্গী নদীর তীরে আলুটিলার গা ছমছমে গুহায়!"। *বাংলা নিউজ ২৪*। সংগ্রহের তারিখ ২১ জানুয়ারী ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "আলুটিলার সুড়ঙ্গ বা রহস্যময় সুড়ঙ্গ"। খাগড়াছড়ি জেলা। সংগ্রহের তারিখ ২০২৩-০১-২১।
3. ↑  "আহা মরি মরি, অপরূপ খাগড়াছড়ি"। রাইজিংবিডি.কম। সংগ্রহের তারিখ জানুয়ারি ২১, ২০২৩।
4. ↑  "আলুটিলা গুহা পরিচিতি"। এশিয়ান স্পোর্টস। ২১ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ জানুয়ারি ২১, ২০২৩।
5. ↑  ফারুক, নাজমুল করিম। "আলুটিলার রহস্যময় সুড়ঙ্গ"। যুগান্তর। সংগ্রহের তারিখ জানুয়ারি ২১, ২০২৩।

আরও দেখুন
---------

* আলুটিলা গুহা
**ইডিয়াপ্পাম** ( তামিল: இடியப்பம்/இடியாப்பம் , মালায়ালাম : ഇടിയപ്പം) বা **স্ট্রিং হপার** যা *ইন্দিয়াপ্পা* ( সিংহলা : ඉඳිආප්ප), *নুল পুট্টু* ( তামিল: நூல்புட்டு , মালায়ালাম : നൂൽപ്പുട്ട്), *নুলাপ্পাম* ( তামিল: நூலப்பம்/நூலாப்பம் , মালায়ালাম : നൂലപ്പം), বা *ওটু শাভিগে* ( কন্নড় : ಒತ್ತು ಶಾವಿಗೆ) ইত্যাদি বহুল নামে পরিচিত এটি ভারতের কেরালা ও তামিলনাড়ু রাজ্য থেকে উদ্ভূত একটি রান্নার পদ। এটি চালের আটা দিয়ে তৈরি নুডুলস -এর মতই হয়। এটি সাধারণত ভাপিয়ে রানা করা হয়। পদটি দক্ষিণ-পূর্ব এশিয়াতেও প্রচলিত। মালয়েশিয়া এবং সিঙ্গাপুরে একে পুত্তু মায়াম বলা হয় এবং ইন্দোনেশিয়াতে একে পুত্তু মায়াং বলা হয়।

ইতিহাস
------

খাদ্য ইতিহাসবিদ কে টি আচায়ার মতে, সঙ্গম সাহিত্যে উল্লিখিত আছে যে, ইডিয়াপ্পম, আপ্পাম, ইডলি, ধোসা এবং ভাদাই খ্রিস্টীয় ১ম শতাব্দীতে তামিল দেশের প্রচলিত খাদ্যবস্ত ছিল।  কন্নড় ভাষায় রচিত লোকোপকার (১০২৫ খ্রীঃ) রান্নার বইতেও এই খাবার তৈরির পদ্ধতি এবং এর জন্য ব্যবহৃত বিশেষ ছাচ-প্রেসার যন্ত্রের উল্লেখ রয়েছে।

প্রস্তুতি
---------

 কর্ণাটকের ঐতিহ্যবাহী কাঠের ইডিয়াপ্পম প্রেসে তৈরি হচ্ছে অট্টু শাভিগে/ইদিয়াপ্পাম
ইডিয়াপ্পম তৈরির মূল উপাদান হল্ চালের আটা, লবণ এবং জল। ইডিয়াপ্পম তৈরির বিভিন্ন পদ্ধতি আছে। তামিলনাড়ু এবং কেরালার বেশিরভাগ অংশে প্রথমে বিশেষ পদ্ধতিতে চালের আটার সেমাই বা নুদলস তৈরি করা হয়, তারপর সেই নুদলস ভাপিয়ে ইডিয়াপ্পাম তৈরি করা হয়। তামিলনাড়ুর কঙ্গু অঞ্চলে, চালের আটা দিয়ে তৈরি বলকে চাপ দেওয়া হয় ও ইডিয়াপ্পম তৈরি করা হয়। কর্ণাটকের অট্টু শাভিজ তৈরির প্রক্রিয়ার সাথে এর কিছু মিল দেখা যায়।  সাধারণত প্রাতঃরাশ বা রাতের খাবারে একটি তরকারি (আলু, ডিম, মাছ বা মাংসের তরকারি বা রসম) এবং নারকেল চাটনির সাথে ইডিয়াপ্পম পরিবেশন করা হয়। এটি কেরালার মালাবার অঞ্চলে নারকেলের দুধ এবং চিনি দিয়ে পরিবেশন করা হয়। এটি সাধারণত দুপুরের খাবারে পরিবেশন করা হয় না। তামিলনাড়ু, কেরালা এবং শ্রীলঙ্কার অন্যান্য অংশে, এটি বেশিরভাগই মশলাদার তরকারি বা রসম দিয়ে খাওয়া হয়। এর প্রস্তুতিতে গমের আটা ব্যবহার করলে এটি একটি বাদামী আভা দেয়।

ইডিয়াপ্পম প্রস্তুত করতে প্রথমে গরম জলের সাথে চালের আটা মেশানো হয়। ঐচ্ছিকভাবে ঘি যোগ করা যায়। স্বাদ অনুসারে লবণ যোগ করতে হয়। এবার সেই চালের আটা মেখে প্রস্তুত মন্ডটিকে একটি মসৃণ আকার দিয়ে হয়। এরপর একটি বিশেষভাবে প্রস্তুত *ইদিয়াপ্পাম প্রেস* যন্ত্র বা একটি চালনির ভেতরে সেই চালের আটার মন্ড দিয়ে পূরণ করতে হয় এবং চাপ দিয়ে নুডুলস তৈরি করে কলা পাতায় বা সরাসরি একটি ইডলি স্টিমারে রাখতে হয়। ইচ্ছা হলে এতে সামান্য কোড়ানো নারকেল যোগ করা যায়। এরপর ৫-১০ মিনিটের জন্য নুদলস ভাপাতে হয়। এরপর প্রস্তুত ইডিয়াপ্পাম নারকেল ঝাঁঝরি ( পোল সাম্বোলা ) এবং নারকেলের দুধ ( কিরি হোডি ) দিয়ে পরিবেশন করা হয়।

তথ্যসূত্র
---------

1. ↑  K. T. Achaya (নভেম্বর ২০০৩)। *The Story of Our Food*। Universities Press। পৃষ্ঠা 80। আইএসবিএন 81-7371-293-X।
2. ↑   "Lokopakara" Agri-History Bulletin No. 6 - (Trans) Ayangarya, Y. L. Nene, Nalini Sadhale, Valmiki Sreenivasa (Trans), 2004
3. ↑  Ottu shavige
4. ↑  Wickramasinghe and Rajah (২০০৫)। *Food of India*। Murdoch books। আইএসবিএন 978-1-74045-472-8।
5. ↑  *50 of the Best: 30-minute Meals*। Murdoch books। ১ জানুয়ারি ২০১২। আইএসবিএন 978-1-74336-265-5।
6. ↑  Vairavan (২০১০)। *Chettinad kitchen*। Westland। পৃষ্ঠা 64। আইএসবিএন 9789380283883। [*স্থায়ীভাবে অকার্যকর সংযোগ*]
আহমেদ তামিম
শেখ **আহমেদ তামিম** (আরবি: أحمد تميم ‎ ইউক্রেনীয়: Ахмед Тамім, জন্ম: ১৯৫৬, লেবাননে) ইউক্রেনের মুফতি, ইউক্রেনের কিয়েভ ভিত্তিক মুসলমানদের ধর্মীয় প্রশাসনের চেয়ারম্যান, যিনি মূলত লেবানন থেকে হাবাশিতে আন্দোলনের সাথে যুক্ত। তিনি ইউক্রেনের নাগরিক।

তিনি ১৯৭৬ সালে ইউক্রেনে এসেছিলেন এবং কিয়েভ পলিটেকনিক ইনস্টিটিউটের ইনফরমেটিক্স অনুষদে অধ্যয়ন করেন। ১৯৮২ সালে তিনি "মাইক্রোপ্রসেসর সিস্টেম এবং লোকাল এরিয়া নেটওয়ার্ক" এর উপর স্নাতকোত্তর ডিগ্রি অর্জন করেন। বিদেশি কোম্পানিতে চাকরি করতেন। তিনি বিবাহিত এবং পাঁচ সন্তান রয়েছে।

তিনি সিরিয়ায় এবং বৈরুতের আরব বিশ্ববিদ্যালয়ের ধর্মতত্ত্ব অনুষদে ইসলামী ধর্মতাত্ত্বিক প্রশিক্ষণ লাভ করেন। তিনি ধর্মতত্ত্বে পিএইচডি করেছেন। তিনি ইসলামী ধর্মীয় বিষয়ের উপর বেশ কয়েকটি বই লিখেছেন। ১৯৯৪ সালে তিনি ইউক্রেনের মুসলিমদের প্রথম কংগ্রেসে ইউক্রেনের মুফতি নির্বাচিত হন।

তিনি খোলা চিঠি A Common Word Between Us and You এর ১৩৮ জন স্বাক্ষরকারীর মধ্যে একজন ছিলেন।

তিনি আম্মান (*আম্মান বার্তা*) থেকে দূতাবাসের স্বাক্ষরকারীদের একজন ছিলেন।

উক্তি
-----

> একই সময়ে, মুফতি আমিরালি আবলাজের অধীনে মেজলি এবং মুফতিত উভয়ই মুফতি শেখ আহমেদ তামিমের অধীনে কিয়েভের মুসলমানদের ধর্মীয় প্রশাসনের সাথে যোগাযোগ এড়িয়ে চলেন, স্বীকারোক্তিমূলক সংবেদনশীলতা এবং প্রতিযোগিতামূলক কারণে। এটি মূলত লেবানন থেকে আসা হাবাশিতে আন্দোলনের জন্য দায়ী, এবং সম্ভবত ক্রিমিয়ার বাইরে ইউক্রেনে বিদ্যমান চারটি মুফতিয়েটের মধ্যে এটি সবচেয়ে প্রভাবশালী।
> 
>

ওয়েব লিংক
----------

* day.kiev.ua: মুফতি তামিম আহমেদ, "আমাদের লক্ষ্য ইসলামকে রাজনৈতিক উদ্দেশ্যে ব্যবহার না করা"

তথ্যসূত্র এবং পাদটীকা
---------------------

1. ↑  Ukrainisch:Духовне управління мусульман України (DUMU); vgl. die Website  islamyat.org [ত্রুটি: আর্কাইভের ইউআরএল অজানা] আর্কাইভকৃত [তারিখ অনুপস্থিত] তারিখে
2. ↑  Zur al-Habasch-Bewegung, vgl.  islam-information.net [ত্রুটি: আর্কাইভের ইউআরএল অজানা] আর্কাইভকৃত [তারিখ অনুপস্থিত] তারিখে
3. ↑  Frank Evers: Perspektiv- und Dialogverluste in der Ukraine und auf der Krim: gegenwärtige Rahmenbedingungen für Kooperationsmöglichkeiten mit der OSZE (core-hamburg.de[*স্থায়ীভাবে অকার্যকর সংযোগ*]; PDF; 207 kB), S. 263.
4. ↑    islamyat.org [ত্রুটি: আর্কাইভের ইউআরএল অজানা] আর্কাইভকৃত [তারিখ অনুপস্থিত] তারিখে (Biographie von Scheich Ahmed Tamim)
5. ↑  acommonword.com: Ein Gemeinsames Wort zwischen Uns und Euch (Zusammengefasste Kurzform) (PDF; 186 kB)
6. ↑  Frank Evers: Perspektiv- und Dialogverluste in der Ukraine und auf der Krim: gegenwärtige Rahmenbedingungen für Kooperationsmöglichkeiten mit der OSZE (core-hamburg.de; PDF; 207 kB), S. 263 f.
ইতিবাচক মানসিক দৃষ্টিভঙ্গি মানুষকে উৎসাহ যোগায়, উদ্দীপনা দেয়, সামনে এগুতে সাহস যোগায়
**ইতিবাচক মানসিক ভঙ্গি** একটি ধারণা যা সর্বপ্রথম প্রকাশ পায় Think and Grow Rich by Napoleon Hill এর বইয়ের মাধ্যমে, যার ইংরেজি প্রকাশকাল ১৯৩৭ সনে। যদিও বইটিতে সরাসরি শব্দাবলী প্রয়োগ করা হয়নি তবুও সাফল্য অর্জনের জন্য ইতিবাচক চিন্তা যে একটি অন্যতম গুরুত্বপূর্ণ সূত্র এবং ইহা গঠন করা অত্যাবশ্যক তা সম্বন্ধে ইঙ্গিত দেওয়া হয়েছে। পরবর্তী সময় নেপোলিয়ন হিল এবং ডব্লিও ক্লেমেন্ট স্টোন, আরও একটি বই রচনা করেন যাতে সরাসরি ইতিবাচক মানসিক ভঙ্গিকে সাফল্য অর্জনের জন্য মুখ্য উপাদান রূপে উল্লেখ করেন, ইহা চারিত্রিক গুণাবলীর একটি অতিরিক্ত অংশ যা একজনের চরিত্রকে দৃঢ় করে তোলে। ইতিবাচক মানসিক ভঙ্গি দ্বারা এমন কিছু শব্দ বোঝা হয় যেমন আস্থা, সততা, আশা, সাহস, প্রাথমিক আরম্ভ, প্রত্যাশা, সৌজন্যতা, ধৈর্য, কৌশল, দয়া এবং ভালো সাধারণ অণুভূতিগুলো।

সাফল্য সাময়িকীতে জনাব জস ইলিছ বলেছেন, "সাধারণ লোকজনের অসাধারণ জীবন যাপন।" ইহাকে তিনি ব্যাখ্যা করেছেন এভাবে যে সাধারণ লোকজনেরও সমস্যা থাকে, বাধা, দুঃখ, হতাশা, সম্পদের অভাব থাকে কিন্তু তারপরও তারা ইতিবাচক চিন্তা এবং সেই অনুযায়ী ইতিবাচক কাজ করে জীবনে সামনে এগিয়ে যায়। ইহাই জীবন। জীবনে সমস্যা থাকবেই কিন্তু সমস্যার কারণে, নেতিবাচক চিন্তা করে, ভয়ে ভীত হয়ে বসে থাকা যাবে না এগিয়ে যেতে হবে ইতিবাচক মানসিক ভঙ্গি সাথে নিয়ে।

পরবর্তী সময় ইতিবাচক চিন্তা নিয়ে জনাব নরম্যান ভিন্সেন্ট পেইলী একটি বই রচনা করেন - ইতিবাচক চিন্তার ক্ষমতা। বইয়ে তিনি উল্লেখ করেন, "সুখ অর্জনের পথ হচ্ছেঃ আপনার হৃদয়কে ঘৃণা থেকে দূরে রাখুন, আপনার মনকে উদ্বিগ্নতা থেকে দূরে রাখুন। সহজভাবে বাঁচুন, অল্প প্রত্যাশা করুন, বেশি প্রদান করুন। সূর্যরশ্মির আলোকিত কিরণ দেখুন, নিজেকে ভুলে যান, অন্যান্যদের কথা চিন্তা করুন। একটি সপ্তাহের জন্য ইহা চেষ্টা করে দেখুন এবং আপনি বিস্মিত হবেন।"

ইতিবাচক মানসিক ভঙ্গি হচ্ছে একটি দর্শন যা প্রতিটি অবস্থা, পরিস্থিতি বা ঘটনা থেকে আশাবাদী দিক চিন্তা করতে পরামর্শ দেয় এবং এই দিক নিয়ে সাফল্য অর্জনের পথে পরিচালিত হতে তাড়া দেয়। প্রতিটি বাধা, বিপত্তি বা ব্যর্থতা থেকে শিক্ষা নিয়ে এগিয়ে যাওয়ার জন্য, নিজের আকাঙ্ক্ষিত ফলাফল পাওয়ার জন্য অবিরত অধ্যবসায় চালিয়ে নেওয়ার প্রতি ইতিবাচক মানসিক ভঙ্গি অণুপ্রেরণা দিয়ে যায়। ইতিবাচক মানসিক ভঙ্গি গঠনের জন্য আশাবাদ এবং প্রত্যাশা অত্যন্ত জরুরী।

তথ্যসূত্র
---------

1. ↑
2. ↑
**ইতিহাস একাডেমি** বাংলাদেশের  ইতিহাস গবেষকদের নিয়ে গঠিত একটি সংগঠন। ২০০১ সালে জগন্নাথ বিশ্ববিদ্যালয় অনানুষ্ঠানিকভাবে সংঠগনটির উৎপত্তি হয়। ২০০৫ সালে এটি বাংলাদেশর সরকারের অনুমোদিত তালিকায় নিবন্ধিত হয় । এর সদর দফ্তর বাংলাদেশের রাজধানী ঢাকায় অবস্থিত।

উদ্দেশ্যে ও বিবরণ
-----------------

প্রবীন নবীন শিক্ষক, অনুসন্ধিৎসু শিক্ষার্থী ও গবেষকদের বিজ্ঞানসম্মত ও প্রাতিষ্ঠানিক ইতিহাস চর্চা ও গবেষণার নতুন দিক নির্দেশনা প্রদান ইতিহাস একাডেমীর উদ্দেশ্য। একটি নির্বাহী কমিটি কর্তৃক ইতিহাস একাডেমীর কার্যক্রম পরিচালিত হয়। নির্বাহী কমিটিতে রয়েছে একজন সভাপতি, একজন পরিচালক, পাঁচজন সহসভাপতি, একজন সচিব, একজন সহকারী সচিব, একজন কোষাধ্যক্ষ এবং ১৫ জন সদস্য। ইতিহাস নিয়ে আগ্রহী যেকোন স্নাতকোত্তর ডিগ্রী সম্পন্ন ব্যক্তি ইতিহাস একাডেমীর সদস্যপদ গ্রহণ করতে পারে।

কার্যক্রম
---------

বাংলাদেশ ছাড়া আন্তর্জাতিক পর্যায়ে গবেষকদের নিয়ে নতুন নতুন গবেষণার ক্ষেত্র তৈরিতে ইতিহাস একাডেমী প্রতি বছরই বিভিন্ন ইতিহাস ও ঐতিহ্য বিষয়ক আন্তর্জাতিক মানের সেমিনারের আয়োজন করে। গবেষণা পদ্ধতি বিষয়ক ওয়ার্কসপের আয়োজন এবং ইতিহাস ঐতিহ্য বিষয়ক গবেষণামূলক পত্রিকা ও পুস্তক প্রকাশে অবদান রাখে এ একাডেমি । ইতিহাস ও ঐতিহ্য বিষয়ক আন্তর্জাতিক মানের সেমিনারের আয়োজন ছাড়া প্রতিষ্ঠালগগ্ন ইতিহাস একাডেমী বাংলাদেশের প্রাচীনতম ইতিহাস ঐতিহ্য, প্রত্নতত্ত্ব স্থাপত্যশিল্প, নারী আন্দোলন, নারীবাদ, শিল্পকলা, শিক্ষা-সাহিত্য, দর্শন, জ্ঞান-বিজ্ঞান, ধর্ম ও রাজনীতি, ইতিহাস ও সংস্কৃতি বিষয়ের ওপর গবেষণায় গবেষকদেরকে উৎসাহী করে থাকে।

### সাময়িকী

২০০৩ সালে *একাডেমী ইতিহাস : সমকালীন ঐতিহাসিকদের কলমে* ’শিরোনামে সংগঠনটি তাদের প্রথম জার্নাল প্রকাশ করে। এছাড়া ২০০৯ সাল থেকে *ইতিহাস প্রবন্ধমালা*  শিরোনামে সংগঠনটির উদ্যেগে নিয়মিত সাময়িকী প্রকাশ হয়।

### প্রকাশিতগ্রন্থ

ইতিহাস একাডেমী থেকে ইতিহাস ঐতিহ্য বিষয়ক একাধিক আকর গ্রন্থও প্রকাশিত হয়েছে। এসব গ্রন্থের মধ্যে রয়েছে -

1. ধর্মীয় সাম্প্রদায়িকতার রাজনৈতিক অর্থনৈতিক উৎস
2. সোমপুর মহাবিহারের পোড়ামাটির ফলকে জীব বৈচিত্র্য
3. দ্য আরলি হিস্টরি অব সাউথ ইস্ট বেঙ্গল (The Early History of South East Bengal)

তথ্যসূত্র
---------

1. 1 2 3 4 5  "ইতিহাস একাডেমি"। *বাংলাপিডিয়া*। লেখক- [ফজিলাতুন নেছা]। সংগ্রহের তারিখ ১ এপ্রিল ২০২০।